JUDEȚUL TULCEA
ORAS SULINA
CONSILIUL LOCAL SULINA

PROCES-VERBAL

	Încheiat astăzi, 11.01.2023, cu ocazia sedintei de îndată a consiliului local al orasului Sulina, convocat prin Dispozitia primarului orasului Sulina nr. 5/ 11.01.2023. 
	Doamna secretar face prezenta domnilor consilieri. Acestia sunt  în numar de 10 din nr. total de 13, lipsind domnii consilieri Albu Andreea Lavinia, Răduș Nicolae și Sipatchin Dan Remus.
	In continuare se dă citire ordinii de zi, respectiv:  
1. Proiect de hotărâre   privind  alegerea unui preşedinte de şedinţă care va conduce şedinţele consiliului local şi va semna hotărârile adoptate de acesta in data de 11.01.2023;
2. Proiect de hotărâre completarea inventarului bunurilor care aparțin domeniului public al orașului Sulina, județul Tulcea, aprobat prin Hotărârea Guvernului nr. 1057/2009 pentru modificarea anexei  nr. 6  la Hotărârea Guvernului nr. 1360/2001 privind atestarea domeniului public al județului Tulcea, precum și al municipiului Tulcea, al orașelor și comunelor din județul Tulcea, cu o nouă poziție, cu nr. 179
3. Proiect de hotărâre privind  modificarea H.C.L. Sulina nr. 97/ 29.11.2022 privind  aprobarea alocării sumei de 30.000 lei din bugetul local al orașului Sulina pentru acordarea unor premii pentru elevii care au obținut performanțe deosebite la olimpiade, concursuri și competiții internaționale, precum și pentru îndrumătorii acestora.
Doamna secretar aduce la cunoștință domnilor consilieri despre regimul incompatibilităților și al conflictului de interese aplicabil aleșilor locali conform legislației în vigoare și necesitatea alegerii unui nou președinte de ședință întrucât mandatul domnului consilier Baciu Adrian a ajuns la termen la data de 31.12.2022.
Se trece la dezbaterea primului punct de pe ordinea de zi, respectiv: 	Proiect de hotărâre   privind  alegerea unui preşedinte de şedinţă care va conduce şedinţele consiliului local şi va semna hotărârile adoptate de acesta in data de 11.01.2023;
 Domnul consilier Ivan Adrian Constantin propune ca președinte de ședință pe domnul Baciu Adrian cu amendamentul ca mandatul acestuia să fie pentru 3 luni și nu doar pentru această ședință. Se supune la vot amendamentul domnului Ivan Adrian Constantin și se aprobă cu 10 voturi pentru. Se supune la vot desemnarea domnului Baciu Adrian ca președinte de ședință și se aprobă cu 10 voturi pentru. Domnul președinte Baciu Adrian preia conducerea lucrărilor ședinței.
Acesta dă citire punctului 2 de pe ordinea de zi: 	Proiect de hotărâre privind completarea inventarului bunurilor care aparțin domeniului public al orașului Sulina, județul Tulcea, aprobat prin Hotărârea Guvernului nr. 1057/2009 pentru modificarea anexei  nr. 6  la Hotărârea Guvernului nr. 1360/2001 privind atestarea domeniului public al județului Tulcea, precum și al municipiului Tulcea, al orașelor și comunelor din județul Tulcea, cu o nouă poziție, cu nr. 179.
Domnul primar Nicolcenco Dan susține: acum am primit asta  de la Ministerul Transporturilor și de la APDM, că noi am trimis solicitări și către Ministerul Finanțelor, Ministerul Finanțelor s-a dus către Ministerul Transporturilor...
Domnul președinte Baciu Adrian dă citire următoarei adrese: stimate domnule primar Nicolcenco Dan, având în vedere adresa înregistrată...privind regimul juridic al terenului infrastructurii portuare din portul Sulina vă transmitem prin hotărârea de guvern că au fost transferate toate construcțiile hidrotehnice către consiliul local Sulina. În anexa contractului de concesiune nu se regăsește terenul aferent construcțiilor predate. Precizăm că în conformitate cu procesul verbal construcțiile în speță au fost predate către ADPM Galați fără terenul aferent construcțiilor hidrotehnice. Pentru terenul în suprafață de 14000 mp aferent  nu există înregistrări în privința predării sau preluării de către APDM Galați. 
Domnul consilier Baciu Adrian: deci nouă ne solicită să băgăm în inventar terenul ăsta ca să poată să intre mai departe...
Doamna consilier Cozma Victoria: nu, ei prin adresa aia spun că infrastructura portuară s-a predat prin...că ei nu aveau terenul.
Din partea executivului, domnul Gheorghe Silviu: noi trebuie să punem în acord inventarul domeniului public al orașului Sulina cu conținutul cărții funciare 31127 în cuprinsul căreia  regăsim infrastructura portuară aflată în administrarea consiliului local Sulina și domeniul public al statului iar terenul de 14484 mp domeniul public al orașului Sulina.
Doamna consilier Cozma Victoria: avem intabulat 14484 în cartea funciară?
Domnul Gheorghe Silviu: da!
Doamna Cozma Victoria: asta mă interesează.
Domnul consilier Ivan Adrian Constantin: există o hotărâre de guvern prin care acest teren a fost transmis către UAT Sulina?
Domnul Gheorghe Silviu: nu, dar nu era nevoie, nu trebuia să existe o hotărâre de guvern pentru așa ceva.
Domnul consilier Ivan Adrian Constantin: ok, am întrebat.
Domnul consilier Baciu Adrian: deci răspunsul care l-a dat acum se referă doar la infrastructură, fără teren.
Domnul primar Nicolcenco Dan: da, terenul nu se regăsește nicăieri.
Domnul consilier Ivan Adrian Constantin: deci în adresa aia se spune următorul lucru: noi am avut infrastructura, v-am dat-o, noi n-am avut niciodată terenul deci n-am avut ce să vă dăm.
Domnul consilier Hubati Tudor: nu, nu spune așa. Nu spune că n-au avut terenul statul român.
Domnul consilier Baciu Adrian: există două hotărâri în 2017 și 2019, una că bagă în inventar terenul ăsta și în 2019 îl scoate.
Domnul primar: dar știți motivul pentru care a fost scos? În 2019? motivat a fost. Motivul pentru care a fost scos terenul din inventar a fost următorul: deci semnat, asumat de către comisia de la momentul respectiv: terenul se suprapune peste infrastructura portuară. 
Domnul consilier Baciu Adrian: dacă vreți părerea mea, a fost o greșeală.
Domnul consilier Hubati Tudor: din punctul meu de vedere dacă putem lua niște pământ de la statul român, este util și benefic. Dacă statul român nu-și păzește pământul și nu intervine..
Domnul consilier Armeanu Alexandru: haideți să clarificăm problema asta. S-a suprapus infrastructura, betoanele și cheurile, s-a suprapus terenul peste el, și de-aia nu s-a putut. Al doilea lucru pe care nu l-am înțeles este cine l-a scos din inventar dacă exista 14000, cine l-a scos și cui l-a dat?
Domnul  Gheorghe Silviu: nu s-a dat nicăieri, a fost o eroare umană.
Domnul consilier Armeanu Alexandru: o eroare umană scrisă de o comisie. Și voi nu v-ați sesizat?
Domnul consilier Baciu Adrian. A fost o greșeală, acum trebuie corectată.
Domnul președinte de ședință dă cuvântul doamnei secretar care face precizarea că nu a avizat de legalitate proiectul de hotărâre și nu va contrasemna hotărârea întrucât a constatat că acesta prezintă aspecte clare de nelegalitate și anume: extrasul de carte funciară nu reprezintă titlu de proprietate, el confirmă un drept de proprietate dar în baza unor documente care în acest caz nu există, HCL Sulina nr. 46/ 2017 la care face referire referatul de aprobare, raportul de specialitate si proiectul de hotărâre i-a fost încetată aplicabilitatea printr-o altă hotărâre de consiliul local din 2018 prin care se însușea inventarul domeniului public al orașului Sulina iar celei din 2018 i s-a încetat aplicabilitatea prin HCL Sulina nr. 23/ 2019,  din care a dispărut această poziție din inventar. Dacă nu există documente de proprietate pentru terenul care face obiectul proiectului de hotărâre atunci ar fi trebuit urmată o procedura stabilită de Codul Administrativ, articolul 289, respectiv proiectul de hotărâre însoțit de documentele prevăzute la acest articol ar fi trebuit transmis ministerului cu atribuții în domeniul administrației publice și în cel mult 60 de zile dacă ministerul nu sesisează aspecte care contravin prevederilor legale atunci consiliul local, la propunerea domnului primar adoptă hotărârea prin care atestă inventarul bunului din domeniul public al orașului Sulina. Acest proiect de hotărâre nu a parcurs procedura legală iar documentele care însoțesc proiectul de hotărâre nu sunt semnate de toti membrii comisiei speciale de inventariere a domeniului public, respectiv, doamna arhitect-șef, doamna secretar, de reprezentantul compartimentului juridic, nu există referatul privind conformitatea cu realitatea pentru bunul propus a fi inventariat, nu există punctul de vedere juridic legat de existența unor litigii sau a unor cereri de reconstituire a dreptului de proprietate privată pentru acest teren. În aceste condiții hotărârea de consiliul local adoptată fără existența documentelor prevăzute la art. 289 este nulă de drept. De asemenea,  doamna secretar aduce la cunoștință consiliului local că are cunoștință despre faptul că există în curs o cercetare a direcției naționale anticorupție legat de acest teren și nu cunoaște dacă sau cum s-a soluționat.
Domnul primar Nicolcenco Dan afirmă că dosarul penal s-a clasat și nu s-a dat nicio măsură.
Domnul președinte de ședință Baciu Adrian: problema este că noi, ca să nu întârziem proiectul ăsta, putem da aprobare pentru introducerea in inventar.
Domnul consilier Armeanu Alexandru: ce înțeleg eu este că doamna secretar a avut un punct de vedere fundamentat pe procedură și legislație, eu am altă viziune, altă gândire, în sensul că avem în proprietate infrastrctura, betoanele, estacadele și ar fi normal și logic să avem și terenul pe care ne sprijinim. Și ar trebui legal să luăm și aia. Există carte funciară, există punct de plecare, se fac studii topo, și atunci trebuie să avem terenul în unitar cu construcția. Că mai există o procedură de urmat și nu poate doamna secretar să-și încalce niște proceduri e altceva dar noi ca și consilieri trebuie să avem viziunea asta. Construcția și terenul.
Domnul consilier Ivan Adrian Constantin ia cuvântul și întreabă executivul dacă  există vreun document în care să se specifice de ce din inventarul din 2017 până în 2019 acest teren a dispărut. 
Domnul primar Nicolcenco Dan îi răspunde că la acel moment în 2017 comisia specială de inventariere a consemnat că terenul se suprapune cu construcțiile hidrotehnice.
Domnul consilier Ivan Adrian Constantin întreabă de când a început acest proiect cu portul și de ce până în prezent, de 3 ani nu s-a făcut nimic în sensul introduceriii acestui teren în domeniul public al orașului.
Domnul președinte de ședință supune la vot proiectul de hotărâre și acesta se aprobă cu 9 voturi pentru și o abținere- dl. Ivan Adrian Constantin.
Domnii consilieri Ivan Adrian Constantin și domnul Praz Laurențiu părăsesc sala.
Domnul președinte de ședință dă citire ultimului proiect de pe ordinea de zi, respectiv: Proiect de hotărâre privind  modificarea H.C.L. Sulina nr. 97/ 29.11.2022 privind  aprobarea alocării sumei de 30.000 lei din bugetul local al orașului Sulina pentru acordarea unor premii pentru elevii care au obținut performanțe deosebite la olimpiade, concursuri și competiții internaționale, precum și pentru îndrumătorii acestora.
Domnul președinte de ședință Baciu Adrian ia cuvântul și precizează că acest proiect de hotărâre se datorează faptului că la ședința trecută nu s-a aprobat procesul verbal al ședinței din data de 29.11.2022 din cauza unor probleme cu neînțelegerea celor 6 premii și ca să se corecteze această neînțelegere a inițiat un proiect de hotărâre în acest sens. Domnul președinte de ședință dă citire proiectului de hotărâre din care rezultă că modificarea prevederilor HCL Sulina nr. 97/ 29.11.2022 constă în faptul că în cuprinsul actului normativ se vor nominaliza doar elevii și sportivii care au obținut rezultate deosebite nu și instructorii/ profesorii îndrumători ai acestora, urmând ca justificarea și decontarea cheltuielilor să se realizeze numai pe bază de acte doveditoare, conform prevederilor legale în vigoare.
Domnul primar propune consiliului local să fie nominalizați și instuctorii și/ sau profesorii îndrumători, fiind vorba de sume de bani. 
Doamna secretar răspunde că scrie la un articol din hotărârea de consiliu că justificarea și plata cheltuielilor se va face în baza documentelor justificative întrucânt la baza inițierii proiectului de hotărâre din data 29.11.2022 a stat situația transmisă de liceul teoretic Jean Bart Sulina iar instituția primăriei orașului Sulina nu a făcut investigații ca să infirme sau să confirme situația transmisa de liceu. De aceea, la momentul acordării sumelor cei îndreptățiți vor aduce documente justificative.
Domnul primar insistă să se nominalizeze și instructorii/ profesorii indrumători.
Domnul președinte Baciu Adrian atrage atenția domnului primar Nicolcenco Dan că nu trebuia să-și permită să dea niște diplome înainte de revelion fără să fie mai întâi semnată de către acesta  hotărârea de consiliul local și că domnul primar dă prea mare importanță acestei probleme legată de hotărârea consiliului local privind premierea în timp ce atunci când a cheltuit 7 miliarde pe strada a 6-a nu au existat atâtea discuții.
Domnul primar afirmă că au fost 3 miliarde nu 7.
Domnul primar întreabă pe doamna secretar care a fost motivul pentru care nu a trecut Laur Praz și a trecut instructor în momentul în care a conceput procesul verbal al ședinței din data de 29.11.2022 
Doamna secretar răspunde că procesul verbal nu contrazice cu absolut nimic cu ceea ce s-a discutat și s-a hotărât în ședința de consiliul local. La momentul dezbaterii aceasta a fost de acord să se intre pe modificarea proiectului de hotărâre, cu acordul inițiatorului, cu condiția să fie prezentate documente justificative, lucru care s-a întâmplat.
În continuare domnul președinte de ședință supune la vot proiectul de hotărâre și acesta se aprobă cu 5 voturi pentru și 3 impotrivă ( Lavric Valentin, Dunaev Valentin, Cuțov Lăcrămioara).
Nemaifiind alte discutii domnul presedinte de ședință, Baciu Adrian  declară sedinta inchisă. Drept pentru care s-a încheiat prezentul proces verbal, azi 11.01.2023, în două exemplare.

